Om Paussiderne 
og Larven til Paussus Kannegieteri Wasm. 
Af 
Adam Giede Bøving, 
Dr. phil., Assist. v. Københ Univ. zool. Mus. III Afd. 
(Hertil Tab. II.) 
With an English Summary. 
Til de taknemmeligste zoologiske Opgaver hører Studiet. af den 
brogede Samling Leddyr, der holder til i Myreboer, og hvis Liv paa 
forskellig Maade er knyttet til og afhængigt af Myrernes. Boet har 
en behagelig og ensartet Temperatur og passende Fugtighedsgrad 
og byder derfor et godt Opholdssted baade i koldere Lande med 
vekslende, ofte ugunstigt Vejrlig og i hede og tørre Lande. 
Rovdyr, der kan modstaa eller skuffe Myrerne, finder rigelig 
og lettilgængelig Næring i Boets store Masser Larver og Pupper 
men at Myrerne paa deres Side gør alt for at fjærne eller dræbe 
saadanne paatrængende Fjender, er aabenbart. 
I de mange døde Myrer og i Myrernes Ekskrementer, i Svampene, 
der vokser i Boet, og i Resterne af de Dyr, som Myrerne har dræbt 
og parteret, kan andre myrmekofile Dyreformer have rigelig Føde, 
og saadanne Commensalister taales af Myrerne som Samfundets Aadsel- 
ædere og Rensere. 
Men blandt Boets Gæster findes endelig ogsaa nogle, som er 
velsete og lever i et fuldkomment symbiotisk Forhold til Myrerne, 
idet Værter og Gæster har gensidig Gavn af hinanden. Gæsterne 
pusles, beskyttes og fodres med Arbejdernes Opgylp, faar Lov at 
opsøge og tære paa de indsamlede Forraad af Frø, ja endog til 
at æde Myrelarver og Myrepupper, men byder såa til Gengæld 
Værterne et Udsondringsprodukt, disse synes om. "Dette er nærmes 
